हालांकि खबरें ये भी थी कि कांग्रेस पार्टी के हलबरास क्षेत्र में चुनाव प्रचार में जाने की खबर मिलने के बाद पुलिस पार्टी रवाना हुई थी। सूचना पर थाना कुआकोंडा से निरीक्षक डी के बरवा के नेतृत्व में पुलिस बल एरिया डोमिनेशन में हलबरास व धनिकरका के बीच के क्षेत्र में निकली थी जिसके नक्सलियों से सामना होने पर फायरिंग हुई है। फायरिंग में कई माओवादियों के हताहत होने की संभावना है। पुलिस द्वारा क्षेत्र में सर्च जारी है। घटना में पुलिस बल को कोई नुकसान नहीं हुआ है। साथ ही सभी राजनेता सकुशल दंतेवाड़ा पहुंच गए हैं।